Metodická karta pre učiteľa
	Slovenský jazyk a literatúra

	Dyslexia – Dysgrafia – Dysortografia – VPU v materinskom jazyku

	VPU priamo zasahujú do jadra slovenského jazyka – čítania, písania a pravopisu. Žiak so ŠVVP sa snaží rovnako ako ostatní, jeho výsledky však nezodpovedajú jeho skutočným schopnostiam. Cieľom úprav nie je znížiť nároky, ale odstrániť bariéry, ktoré bránia žiakovi preukázať, čo vie.



	Typické ťažkosti na hodine SJ a čo s nimi



	Čo môžem vidieť / čo môže nastať
	Dysl.
	Dysg.
	Dyso.
	Ako reagujem

	Pomalé čítanie, strata riadku, zamieňanie písmen
	✓
	–
	–
	Nehodnotiť rýchlosť čítania, umožniť kompenzačnú pomôcku

	Hlasité čítanie pred triedou – stres, chyby
	✓
	–
	–
	Nikdy nenútiť, len na dobrovoľnej báze

	Slabé porozumenie dlhého textu napriek snahe
	✓
	–
	–
	Rozdeliť text na časti, overiť porozumenie otázkami

	Nečitateľný rukopis, pomalý písomný prejav
	–
	✓
	–
	Akceptovať tlačené písmo, umožniť PC alebo fotenie dokumentu

	Množstvo pravopisných chýb napriek učeniu pravidiel
	✓
	✓
	✓
	Neznižovať známku za pravopis v slohu – hodnotiť obsah a štruktúru

	Nestíha si zapisovať počas hodiny
	–
	✓
	–
	Poskytnúť kópiu zápiskov, dovoliť fotografovanie tabule

	Diktáty – výrazne horšie výsledky ako pri opisovaní
	✓
	✓
	✓
	Nahradiť diktát alternatívnou formou, predĺžiť čas

	Ťažkosti s formuláciou písomného slohového textu
	–
	✓
	–
	Umožniť osnovu vopred, kratší rozsah, ústna alternatíva



	Odporúčania pre hodnotenie a výučbu

	ÁNO
	NIE

	· Predĺžiť čas na písomné práce o min. 25 %
· Umožniť ústne skúšanie namiesto písomného
· Hodnotiť slohy za obsah, štruktúru a myšlienky – nie za pravopis
· Diktát nahradiť opisom, dopĺňaním alebo testom výberu
· Pripustiť tlačené písmo pri všetkých písomných prejavoch
· Znížiť rozsah písomného textu (napr. namiesto 250 slov 150 slov)
· Umožniť používanie pravopisného slovníka
	· Nútiť žiaka čítať nahlas pred triedou
· Znižovať známku za pravopis v slohu alebo referáte
· Dať žiakovi opakovane prepísať text kvôli  nečitateľnému rukopisu 
· Hodnotiť rýchlosť čítania
· Nechať žiaka bez zápiskov, ak nestíha písať
· Ignorovať výrazný nesúlad medzi ústnym a písomným  prejavom



	Literatúra – špecifické odporúčania

	· Čítanie: rešpektovať tempo a slabikovanie, umožniť kompenzačné pomôcky 
· Písanie a pravopis: využívať „dyslektické“ tabuľky s farebne odlíšenými spoluhláskami, zaviesť zošit na opravy so správne predpísaným slovom, neopravovať červenou farbou 
· Diktáty: precvičiť vopred, prispôsobiť tempo diktovania, hodnotiť slovne a odlíšiť špecifické chyby od nešpecifických 
· Hodnotenie: posudzovať kvalitu, nie kvantitu výkonu, nezapočítavať úroveň písma, umožniť ústnu formu 
· Slohové práce: poskytnúť osnovu vopred, umožniť rozdelenie na kratšie sedenia, tolerovať jednoduchšiu vetnú stavbu, hodnotiť obsah nezávisle od pravopisu 
· Štruktúrovanie hodiny: na začiatku vizualizovať jej postup, podporovať krátku sebareflexiu a žiacke portfólio
· Diktáty pri výraznejších ťažkostiach: využiť skrátenú formu (napr. len časť textu) alebo diktovanie po jednotlivých vetách s priebežnou kontrolou, namiesto úplného vynechania diktátu 
· Oprava chýb: špecifické chyby (vynechanie písmen a diakritiky, zámeny sluchovo podobných hlások) len označiť menej výraznou farbou a nehodnotiť ako chybu. K oprave použiť predpísaný správny vzor 



	Ďalšie odporúčania

	· Domáce čítanie: umožniť audioknihu alebo e-book s väčším fontom namiesto tlačenej verzie.
· Referáty a prezentácie: uprednostniť ústnu formu s vizuálnou oporou (PowerPoint) pred písomnou.
· Rozbor textu: poskytnúť text vopred (deň pred hodinou), aby sa žiak mohol pripraviť.
· Testovanie z literatúry: testy s výberom odpovede namiesto eseje, alebo kratšie otvorené otázky.
· Dikcia a interpretácia: hodnotiť pochopenie textu, nie plynulosť prednesu.
· Spätná väzba pri chybe: namiesto výrazov ako „zle“ alebo „zase chyba“ použite neutrálne „skús to ešte raz“ alebo „pozor, písmenko“ – citovo zafarbené hodnotenie chybu u žiaka skôr fixuje, než pomáha ju odstrániť 




